als_Latn dik_Latn sag_Latn
Statuja e Lirisë, simboli i Shteteve të Bashkuara të Amerikës nga kjo e marte qëndron e mbyllur për turistët. Të mbyllura janë edhe muzetë e parqet publike. E gjithë kjo situatë vjen për shkak të mungesës së konsensusit mes republikaneve dhe demokrateve per buxhetin. Kjo ka sjellë shkurtimin e 800 mijë vendeve të punës në administratën publike, ose atë që quhet mbyllje e pjesshme e qeverisë në SHBA. Për gazetarin e Zërit të Amerikës në Uashington, Ilir Ikonomi, situata nuk do të jetë e vështirë dhe nuk do të ketë ndikim në ekonomi, nëse ngërçi zgjat pak ditë. Por çfarë ndodh nëse zgjat më shumë….Kompromisi politik është zgjidhja e vetme, sipas Ikonomit dhe e shkuara ka treguar që palët politike në SHBA e kanë arritur atë. 1 tetori shënon nisjen e vitit të ri financiar në Shtetet e Bashkuara. Kjo e bën të domosdoshëm miratimin e buxhetit vjetor për shpenzimet qeveritare në dy dhomat e Kongresit amerikan. Por me refuzimin e republikanëve, të cilët kontrollojnë Dhomën e Përfaqësuesve, për ta miratuar këtë buxhet, një pjesë e institucioneve publike mbeten të pafinancuar. Mungesa e fondeve, bën që këto institucione të mbyllen përkohësisht, deri në arritjen e një marrëveshjeje mes palëve. Sektorët qe nuk do te preken nga kjo situatë do te jene spitalet, trafiku ajror, siguria kombëtare, si dhe agjencitë për armët bërthamore.
als_Latn